Klykoliai
Klykoliai – kaimas Akmenės rajono savivaldybėje, netoli kelio Akmenė–Vytiniai, 8 km į šiaurės vakarus nuo Naujosios Akmenės, prie pat sienos su Latvija. Stovi Klykolių Švč. Mergelės Marijos Apsilankymo bažnyčia (yra XVIII a. – XIX a. dailės paminklų). Yra biblioteka (nuo 1999 m.), kaimo istorijos ir buities muziejus (nuo 2001 m.). Veikia augalininkystės bendrovė „Klykoliai“. Susibūrė Klykolių kaimo bendruomenė „Klykolių sodžius“.